লক্ষ্যভ্ৰষ্ট হ'ল চোৰ। অন্ধ্ৰ প্ৰদেশৰ গোদাবৰী জিলাৰ এই ঘটনাই স্বাভাৱিকতে আপোনাৰ মনত হাঁহি বিৰিঙাই তুলিব।
ৰাজ্যখনৰ গোদাবৰী জিলাৰ গোকবাৰম গাঁৱৰ ২১বছৰীয়া সুৰী বাবুৱে ইয়াৰ ছত্তী ভেংকট ৰেড্ডীৰ ঘৰত চোৰ কৰাৰ পৰিকল্পনা ৰচনা কৰে।
ঘৰ লুট কৰাৰ মানসেৰে ঘৰটোত প্ৰৱেশ কৰে যদিও চোৰটোৱে ভিতৰত এয়াৰ কণ্ডিশ্যনৰ শীতল বতাহ পাই শুই পৰে আৰু যেতিয়া চকু মেলে তেতিয়া নিজকে আৰক্ষীৰ জিম্মাত আৱিষ্কাৰ কৰে।
সেয়াই নহয়, কৰ'নাৰ আশংকাৰ প্ৰতি লক্ষ্য ৰাখি অভিযুক্ত সুৰী বাবুৱে মুখত মাস্ক পৰিধান কৰিয়েই চোৰ কৰিবলৈ ঘৰত প্ৰৱেশ কৰে।
তেওঁ ভাৱিছিল যে তেওঁ ধৰা নপৰিব। পৰিকল্পনা অনুসৰি, সুৰীয়ে ১২ছেপ্টেম্বৰত ঘৰটোত প্ৰৱেশ কৰে আৰু সেই সময়ত গভাৰ নিদ্ৰাত থকা মালিক ৰেড্ডীৰ বেডৰুমত সোমায়।
অভিযুক্ত সুৰীয়ে জানিবলৈ দিয়ে যে সিদিনা তেওঁ দিনভৰ কাম কৰি ক্লান্ত হৈ আছিল আৰু যেতিয়া হঠাৎ ৰুমটোত এয়াৰ কণ্ডিশ্যনৰ ঠাণ্ডা বতাহ পায় বহুত জোৰকৈ টোপনি আহি যায়। তেতিয়া তেওঁ মালিক ৰেড্ডীৰ পালেঙৰ তলত অলপ আৰাম কৰি লোৱাৰ কথা চিন্তা কৰে।
জেৰাত চোৰটোৱে জানিবলৈ দিয়ে যে তেওঁ এখন মিঠাইৰ দোকানত সৰুসুৰা কাম কৰি চলি আছিল। কৰ'নাৰ লকডাউনৰ বাবে অভাৱত দিন কটাইছে।
